《病中兴感因成七诗寄蒲庵老禅 其一》
明代·乌斯道

青天湛秋水，明月扬素波。浮云自何来，漫漫掩星河。

中宵月离毕，晨朝俾滂沱。蝶蝀乃止之，时雨良不多。

天道本无意，咄咄其如何。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。